4. ΝΟΜΟΣ 1394 της 3/9 Μαΐου 1918 Περί εφαρμογής του νέου σχεδίου της πόλεως Θεσσαλονίκης. Τροποποιηθείς υπό του α)Νόμ. 1745 της 16/19 Φεβρ. 1919 περί τροποπ. του Ν. 1394 και του β)Ν.Δ. 7/10 Μαΐου 1919 κυρωθέντος υπό του γ)Ν. 1946 της 23 Ιαν./4 Φεβρ. 1920, εκωδικοποιήθη μετ’ αυτών δια του δ)Β.Δ. 3/8 Ιουν. 1919 περί κωδικοποιήσεως εις ενιαίον κείμενον νόμου των διατάξεων των περί εφαρμογής του νέου σχεδίου της πόλεως Θεσ/νίκης νόμων. Η κωδικοποίσις αύτη ετροποποιήθη δια των: ε)Ν.Δ. 5/10 Σεπτ. 1919 και του κυρώσαντος τούτο ς)Ν. 1946 της 23 Ιαν./4 Φεβρ. 1920. ζ)Ν. 2121 της 12/14 Μαρτ. 1920. η)Ν.Δ. 19/21 Οκτ. 1922. Κατά την νομοθεσίαν ταύτην, πάντα τα εντός της καείσης εκτάσεως της πόλεως Θεσσαλονίκης ακίνητα απήρτισαν κτηματικήν ομάδα, τα όρια της οποίας καθωρίσθησαν λεπτομερώς δια του Β.Δ. 21/24 Οκτ. 1919 περί καθορισμού των ακινήτων των απαρτιζόντων την κτηματικήν ομάδα της καείσης εκτάσεως της πόλεως Θεσσαλονίκης. Τα ανήκοντα εις την ομάδα κτήματα θα εξετιμώντο δικαστικώς βάσει της προ της πυρκαϊάς αξίας των, θα εξεδίδοντο δε κτηματόγραφα υπέρ των δικαιούχων, δι’ ανάλογον ποσοστόν της αξίας της κτηματικής ομάδος. Σχετικώς εξεδόθη το Β.Δ. 4/12 Απρ. 1919 περί των κτηματογράφων Σελ. 491 - 125 Σχέδιο Πόλεως Θεσσαλονίκης 23.Ε.β.1-4 δια την εφαρμογήν του νέου σχεδίου και ανοικοδόμησιν της πόλεως Θεσσαλονίκης. Η επί τη βάσει του νέου σχεδίου κατάτμησις εις οικόπεδα ανετέθη εις Επιτροπήν, εις ετέραν δε η διατίμησις των οικοπέδων, άτινα θα κατενέμοντο δια δημοσίας εκποιήσεως υπέρ του πλειοδοτούντος, προτιμωμένου επί ίσοις όροις του πρώην κυρίου. Η ανωτέρω νομοθεσία αντικατεστάθη δια του Ν. 2633/1921, ισχύουσα μόνον εφόσον δεν μεταβάλλεται υπ’ αυτού. 